סלסט אינג

סלסט אינג (נולדה ב-30 ביולי 1980) היא סופרת אמריקאית.<ref name="Hoby"></ref><ref></ref><ref name=":0"></ref> אינג פרסמה מספר ספרים ובנוסף סיפורים קצרים רבים שהתפרסמו במגוון כתבי עת ספרותיים.

== פרסים והוקרה ==
הרומן הראשון של אינג נקרא באנגלית Everything I Never Told You, ראה אור ב-26 ביוני 2014 וזכה בפרס ספר השנה של אמזון<ref name="Hoby" /> ולשבחי המבקרים. הספר ראה אור בעברית בהוצאת תמיר סנדיק ונקרא כל מה שלא סיפרתי. סיפור קצר שכתבה בשם Girls at Play זכה ב 2012 בפרס Pushcart וב 2015 בפרס אלכס. הרומן השני שלה נקרא באנגלית Little Fires Everywhere ראה אור בשנת 2017, ויצא לאור בעברית בהוצאת אחוזת בית בשם שריפות קטנות בכל מקום. המיני-סדרה שריפות קטנות בכל מקום המבוססת על הספר, עלתה לשידור בשנת 2020. בשנת 2020 גם קיבלה אינג את מלגת גוגנהיים.<ref></ref> באוקטובר 2022 ראה אור הרומן Our Missing Hearts. הספר תורגם לעברית וראה אור בהוצאת אחוזת בית בשם הלבבות האבודים שלנו.

== ילדות ונעורים ==
אינג נולדה בפיטסבורג, פנסילבניה<ref name="Hoby" /> להורים שהיגרו לארצות הברית מהונג קונג בסוף שנות ה-60.<ref name="Hoby" /> אביה ד"ר דניאל אינג (נפטר ב-2004) היה פיזיקאי במרכז המחקר גלן של נאס"א. אימה הייתה כימאית שלימדה באוניברסיטת קליבלנד סטייט.<ref name=":0" /> כשהייתה בת עשר עברה להתגורר בשייקר הייטס אוהיו, עם הוריה ואחותה<ref name="Politics and Prose"></ref>. בשנת 1998 סיימה את לימודיה בבית הספר התיכון ולאחר מכן עשתה תואר ראשון בספרות אנגלית באוניברסיטת הרווארד ותואר שני בכתיבה באוניברסיטת מישיגן שם גם זכתה בפרס עבור סיפור קצר שכתבה: What Passes Over.<ref></ref>

== קריירה ==
בשנת 2012 זכתה אינג בפרס פושרט על סיפור קצר שכתבה ונקרא באנגלית Girls, At Play.<ref></ref> סיפורים קצרים שכתבה פורסמו בעיתונות הכתובה ובאתרי אינטרנט. רומן הביכורים שלה (שנקרא בעברית "כל מה שלא סיפרתי") הוא מותחן שבמרכזו משפחה אמריקאית באוהיו של שנות ה-70.<ref></ref> בהתייחסה לעבודת הכתיבה של הרומן שנמשכה שש שנים, אמרה אינג שהיא נעזרה בחוויות אישיות שלה הקשורות לגזענות, כמו גם חווית של בני משפחה וחברים.<ref></ref> הספר זכה לשבחי המבקרים, בין היתר נכתב על הספר בלוס אנג'לס טיימס: "רומן ראשון מצוין על משפחה, אהבה ואמביציה"<ref name="LAT"></ref> וגם זכה בפרסים שונים: הספר הנזכר של השנה ברשימת The New York Times Book Review לשנת 2014 ועוד.<ref></ref> הספר תורגם ל-15 שפות.<ref name="celeste"></ref> עלילת הרומן השני של אינג שראה אור (שנקרא בעברית "שריפות קטנות בכל מקום") מתרחשת בשייקר הייטס, אוהיו, ובמרכזה שתי משפחות, המאתגרות את הגבולות ואת התרבות של העיר.<ref name="Schlupe"></ref> הספר עובד למיני-סדרה שעלתה בשירות הסטרימינג הולו בשנת 2020. ריס וית'רספון וקרי וושינגטון הפיקו את הסדרה ושיחקו בה. עלילת הרומן השלישי שלה ("הלבבות החסרים שלנו") מתרחשת בעולם עתידי בו אמריקה נתנה לגיטימציה לגזענות, במיוחד נגד אנשים ונשים ממוצא אסייתי, וחנקה את חופש הביטוי.<ref></ref>

== חיים אישיים ==
החל משנת 2014, אינג מתגוררת בקיימברידג' (מסצ'וסטס) עם בעלה ובנה.<ref name="Connors"></ref> ב-2018, כאשר הממשלה האמריקאית הפרידה בין הילדים וההורים למשפחות מהגרים לא חוקיים<ref></ref> אינג השתמשה בחשבון הטוויטר שלה כדי להתבטא בנושא. ביחד עם קבוצה של סופרים אחרים היא מכרה זכויות לשמות של דמויות עתידיות בספרים במטרה לגייס כסף עבור משפחות מהגרים.<ref></ref>
== ספריה בעברית ==
{| class="wikitable"
|+
!שם הספר בעברית
!שנת הפרסום
!הוצאה לאור
!שם הספר במקור
|-
|כל מה שלא סיפרתי
|2016
|תמיר סנדיק
|Everything I never told you
|-
|שריפות קטנות בכל מקום
|2019
|הוצאת אחוזת בית
|Little Fires Everywhere
|-
|הלבבות האבודים שלנו
|2023
|הוצאת אחוזת בית
|Our Missing Hearts
|}

==קישורים חיצוניים==

== הערות שוליים ==

קטגוריה:סופרות אמריקאיות
קטגוריה:סופרים אמריקאים
קטגוריה:בוגרות אוניברסיטת מישיגן
קטגוריה:בוגרי אוניברסיטת מישיגן
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:אמריקאיות שנולדו ב-1980
קטגוריה:אמריקאים שנולדו ב-1980